
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ХАЛӐХА 
ТАТА ТЕРРИТОРИСЕНЕ ҪУТ ҪАНТАЛӐКПА 
ТЕХНОГЕН СӐЛТАВӖСЕМПЕ ПУЛАКАН МАЙСӐР 
ЛАРУ-ТӐРУРАН ХӲТӖЛЕССИ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи нарӑс уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикинчи халӑха тата территорисене ҫут ҫанталӑкпа техноген сӑлтавӗсемпе пулакан майсӑр лару-тӑруран хӳтӗлесси ҫинчен" 1996 ҫулхи ака уйӑхӗн 15-мӗшӗнчи 7 №-лӗ саккунне (Чӑваш Республикин Патшалӑх Канашӗн ведомоҫӗсем, 1996, 10 №; 2000, 37 №; 2002, 
46 №; 2004, 61 №; 2007, 74 №; 2009, 80 №; 2010, 87 №; 2011, 90 №; 2012, 
92 № (I том); "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 7 №; 2014, 12 №; 2015, 10 №; 2016, 3 №) ҫакӑн пек улшӑнусем кӗртес:
1) 8 статьян пиллӗкмӗш абзацӗнче "(муниципалитетсем хушшинчи)" сӑмахсене кӑларса пӑрахас;
2) 10 статьян 1-мӗш пунктӗнче:
а) вун саккӑрмӗш абзаца ҫакӑн пек ҫырса хурас:
"сиксе тухнӑ майсӑр лару-тӑрӑва муниципалитетсем хушшинчи тата регион пӗлтерӗшлӗ майсӑр лару-тӑрусен шутне кӗртесси ҫинчен йышӑну тӑвать, Чӑваш Республикин РСЧС территори ҫум тытӑмӗн тивӗҫлӗ управлени органӗсемпе вӑйӗсем валли ҫӳллӗ шайри хатӗрленӳ е майсӑр лару-тӑру режимне вӑя кӗртет;";
ӑ) ҫакӑн пек ҫырса абзацсем хушса хурас:
"Чӑваш Республикин территорийӗнче майсӑр лару-тӑруран асӑрхат-тарас тата вӗсене пӗтерес енӗпе тумалли ӗҫ планӗсене ҫирӗплетет;
Федераци саккунӗн, Раҫҫей Федерацийӗн "Раҫҫей Федерацийӗнче страхлав ӗҫне йӗркелесси ҫинчен" 1992 ҫулхи чӳк уйӑхӗн 27-мӗшӗнчи 
4015-I №-лӗ саккунӗн тата ытти нормативлӑ право акчӗсен положенийӗсемпе килӗшӳллӗн граждансен Чӑваш Республикин территорийӗнче вырнаҫнӑ пурӑнмалли ҫурчӗсене, хваттерӗсене, Раҫҫей Федерацийӗн Ҫурт-йӗр кодексӗпе палӑртнӑ пурӑнмалли ҫурт-йӗрӗн ытти тӗсӗсене (малалла – пурӑнмалли ҫурт-йӗр) кӳнӗ сиене саплаштарас ӗҫе йӗркелемелли программӑна ирӗклӗ страховани мелӗпе усӑ курса ҫирӗплетет.";
3) 11 статьяна ҫакӑн пек ҫырса абзацсем хушса хурас:
"Чӑваш Республикин территорийӗнче майсӑр лару-тӑруран асӑрхат-тарас тата вӗсене пӗтерес енӗпе тумалли ӗҫ планӗсене туса хатӗрлесси;
Федераци саккунӗн, Раҫҫей Федерацийӗн "Раҫҫей Федерацийӗнче страхлав ӗҫне йӗркелесси ҫинчен" 1992 ҫулхи чӳк уйӑхӗн 27-мӗшӗнчи 4015-I №-лӗ саккунӗн тата ытти нормативлӑ право акчӗсен положенийӗсемпе килӗшӳллӗн граждансен Чӑваш Республикин территорийӗнче вырнаҫнӑ пурӑнмалли ҫурт-йӗрне кӳнӗ сиене саплаштарас ӗҫе йӗркелемелли программӑна ирӗклӗ страховани мелӗпе усӑ курса туса хатӗрлесси тата пурнӑҫласси.";
4) 25 статьяра:
а) виҫҫӗмӗш абзацра "муниципалитет пӗрлӗхӗн чиккисенче (террито-рийӗнче)" сӑмахсене "муниципалитет пӗлтерӗшлӗ" сӑмахсемпе улӑштарас;
ӑ) ҫакӑн пек ҫырса абзац хушса хурас:
"Федераци саккунӗпе килӗшӳллӗн Чӑваш Республикин Министрсен Кабинечӗ федераци тата регионсем хушшинчи пӗлтерӗшлӗ майсӑр лару-тӑру сиенӗсене пӗтернӗ чухне Раҫҫей Федерацийӗн гражданӗсене пӗр хутчен паракан пурлӑх пулӑшӑвӗ, укҫа-тенкӗ пулӑшӑвӗ тата пӗр хутчен паракан пособисем уйӑрса парассипе ҫыхӑннӑ тӑкаксене тума пултарать. Чӑваш Республикин асӑннӑ тӗллевсем валли укҫа-тенкӗ уйӑрнипе пулакан тӑкакӗ-сене Раҫҫей Федерацийӗн Правительстви палӑртнӑ йӗркепе федераци бюд-жечӗн укҫи-тенки шутӗнчен тивӗҫтереҫҫӗ.";
5) 26 статьяра:
а) пӗрремӗш пайра "ҫавӑн пекех вырӑнти хӑй тытӑмлӑх органӗсемпе" сӑмахсене "вырӑнти хӑй тытӑмлӑх органӗсемпе, ҫавӑн пекех организацисемпе" сӑмахсемпе улӑштарас;
ӑ) иккӗмӗш пая ", организацисемпе" сӑмах хушса хурас.

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

